بیرلشمیش میللتلر تشکیلاتینین باش کاتیبی آنتونیو گوترش، روسیا ایله اوکراینا آراسیندا ۲۰۰دن چوخ ساواش اسیرینین دییشیمینده‌کی رولو ندنی ایله تۆرکیه‌یه تشکر ائتدی.
آنتونیو گوترش، بیرلشمیش میللتلر گۆونلیک شوراسیندا خاریجی ایشلر باخانلارینین ایشتیراکی ایله گئچیریله‌ن اوتورومدا ۲۴ فوریه‌ده باشلایان اوکراینا-روسیا ساواشینین بیتمه‌جک کیمی گؤرونمه‌دیگینه دقت چکدی.
روسیا پدرولت باشقانی ولادیمیر پوتینین سفربرلیک قرارینین "تهلوکه‌لی و راحاتسیز ائدیجی" اولدوغونو بیلدیره‌ن گوترش، بو آددیملا باریشدان قااوزاقلاشیلدیغینی و داها چوخ قان تؤکوله‌جگینی بیلدیردی. گوترش،
"بو معناسیز ساواشین اوکراینایا و بوتون دونیایا سینیرسیز و قورخونج ضرر وئرمه ظرفیتی وار" دئدی.
اوکراینانین دوغوسونداکی سؤزده‌ رفراندوم پلانلارینین دا سون درجه قایغی وئریجی اولدوغونو دیله گتیره‌ن گوترش، گوج قوللاناراق، باشقا اؤلکه‌نین تورپاقلارینی الحاق ائتمه‌نین، اولوسلارآراسی حقوقو و بیرلشمیش میللتلر سؤزلشمه‌سینی پوزماق اولدوغونو قید ائتدی.
باش کاتیب گوترش، اوکراینا ایله روسیا آراسیندا ۲۰۰دن چوخ ساواش اسیری دیشیمینین ایسه مثبت بیر گلیشمه اولدوغونا ایشاره ائدرک،
"بو آنلاشماداکی روللاری دولاییسیلا تۆرکیه‌ و عربیستان حکومتلرینه تشکر ائدیره‌م" دئدی.
تۆرکیه‌نین دستگی ایله جولا آییندا اوکراینا ایله روسیا آراسیندا ایمضالانان تاخیل آنلاشما‌سی سایه‌سینده ۴،۳ میلیون متریک تون‌دان چوخ تاخیل و ارزاق صادر ائدیلدیگینی خاطیرلادان آنتونیو گوترش، تاخیل و ارزاق داشییان گمیلرین افغانیستان و یمن ده داخیل اولماقلا ۲۹ اؤلکه‌یه گئتدیگینی بیلدیردی.
